Suomen Liikematkayhdistys ry FBTA

FBTA-hankintavalmennus Vol. 3: Kumppanuuden mittaaminen ja kehittäminen
2018-05-17 08:30 - 17:00 (Europe/Helsinki) | Hilton Helsinki Kalastajatorppa, Kalastajatorpantie 1, Helsinki, 00330, Suomi
FBTA:n toivottu, mahtavan osallistujapalautteen saanut hankintavalmennusten sarja on edennyt torstaina 17.5. järjestettävään päätösjaksoon. Kolmiosaiseksi rakennetun sarjan avauksen teema oli Kilpailutuksesta kumppanuuteen. Kakkososassa perehdyttiin eri hankintastrategioihin toiminnan ohjenuorana ja kolmannessa osassa keskitytään kumppanuuden mittaamiseen ja jatkuvaan kehittämiseen.
Kumppanuuteen sisältyy aina sekä mahdollisuuksia että riskejä. Päivän aikana pohditaan kumppanuussuhteiden syntymistä ja tekijöitä, jotka edesauttavat hyvän kumppanuuden rakentamista, mittaamista ja kehittämistä. Päivän konkreettisena kotiinviemisenä osallistujilla on joukko hyväksihavaittuja menetelmiä, joita jokainen voi soveltaa omassa työssään jatkossa.
Valmennus järjestetään Hilton Kalastajatorpalla ja päivän vetäjänä toimii Tuuli Jakobsson. Ohjelmaan sisältyy sekä luento-osuuksia että ryhmätyöskentelyä. Päivä huipentuu Suomen ainoan ammattimaisen löytöretkeilijän Patrick ”Pata” Degermanin puheenvuoroon yhteistyöstä, luottamuksesta ja ääriolosuhteista.
Valmennuspäivän hinta aterioineen on FBTA-jäsenyritysten edustajille 199 €/hlö. Ei-jäsenten hinta on 299 €. Hyvän osallistujatasapainon vuoksi paikat kiintiöidään 50/50 ostaja- ja partnerijäsenten kesken. Kysynnän ylittäessä tarjonnan varaamme oikeuden rajoittaa samasta yrityksestä osallistuvien määrää.
Osallistujan nimen voi muuttaa veloituksetta, mutta peruutuksista ja/tai no-showsta ma 14.5. jälkeen joudumme veloittamaan koko kurssipäivän hinnan.
Tutustu ohjelmaan ja ilmoittaudu pian – tämä koulutuspäivä täyttyy nopeasti!
Ohjelma
Ilmoittautuminen 14.5. mennessä

GBTA:n NDC-webinaari
2018-04-26 18:00 - 19:00 | Webinaari
GBTA:n englanninkielinen webinaari NDC – Separating facts from fiction on tarjolla torstaina 26.4. klo 18 – 19 Suomen aikaa. Webinaari on maksuton rekisteröityneille GBTA-jäsenille. Ei-jäsenten hinta on USD 99.
Lue lisää ja ilmoittaudu täällä.

FBTA:n kevätkokoustapahtuma
2018-04-26 10:30 - 16:30 | Scandic Park Helsinki, Mannerheimintie 46, Helsinki, Suomi
Suomen Liikematkayhdistys ry FBTA:n sääntömääräinen kevätkokous järjestetään torstaina 26.4.2018 Scandic Park Helsinki -hotellissa (Mannerheimintie 46).
Päivän ohjelma käynnistyy partnerijäsenten kokouksella klo 10.30 – 11.30. Sekä ostaja- että partnerijäsenet kokoontuvat yhteiselle verkostoitumislounaalle, minkä jälkeen varsinainen kokousohjelma alkaa klo 12.30. Virallisen kevätkokouksen jälkeen on vuorossa FBTA:n liikennetoimikunnan tuottama ammattiohjelma Liikennekaari käytännössä – mikä muuttuu ja uudistuu? Ajankohtaisissa asiantuntijapuheenvuoroissa avataan liikennekaaren ja matkaketjujen käsitteitä sekä perehdytään uudistuvan liikennepalvelulain vaikutuksiin eri matkustusmuotoihin.
Varmista paikkasi ilmoittautumalla pian!
Ohjelma
Sääntömääräisen kevätkokouksen asialista
Partnerijäsenkokouksen asialista
Toimintakertomus 2017
Tasekirja 2017
Ilmoittautuminen

Mitä uudistuva tietosuoja edellyttää organisaatiolta?
2018-04-25 09:00 - 16:00 | Meeting Park Campus, Yrjönkatu 29 C 4.krs, Helsinki, 00100, Suomi
Suomen matkatoimistoalan liitto järjestää GDPR-koulutuspäivän Helsingin Meeting Park Campuksessa keskiviikkona 25.4. klo 9 – 16. Päivän aikana käydään läpi niin tietosuojan peruskäsitteet kuin rekisterinpitäjän ja tiedon käsittelijän velvollisuudet. Ohjelmaan sisältyy myös harjoitteita. Osallistujilla on mahdollisuus esittää kouluttajille kysymyksiä ja kotiinviemisinä on sekä materiaalipaketti että alustava suunnitelma tietosuojan käytännön toteutukseen.
Koulutuksen hinta on 185 € + alv 24 % (jäsenet) ja 285 € + alv (ei-jäsenet). Hinta sisältää luennot, materiaalin ja ohjelman mukaiset tarjoilut. HUOM! FBTA-jäsenyritysten edustajat saavat osallistua koulutukseen SMALin jäsenhintaan! Edun saadaksesi ilmoita lomakkeen ”muuta huomioitavaa” -kohdassa koodi FBTA.
Ohjelma
Ilmoittautuminen
Sitovat ilmoittautumiset ke 18.4. mennessä. Tämän jälkeen peruutuskulut/no show -veloitus 100%.

Nordic Business Travel Summit 2018 : Designing Future Travel
2018-03-15 12:00 - 2018-03-16 14:00 | Radisson Blu Seaside, Ruoholahdenranta 3, Helsinki, 00180, Suomi
Alkavan vuoden päätapahtuma FBTA:n toimintakalenterissa on maaliskuinen Nordic Business Travel Summit. Jo yhdettätoista kertaa järjestettävä koulutus- ja verkostoitumistapahtuma kokoaa Radisson Blu Seaside -hotelliin Helsinkiin yli 200 matkahallinnon ammattilaista 15. – 16.3.2018.
Vartavasten pohjoismaista kuulijakuntaa ajatellen räätälöity ohjelma kattaa monipuolisesti matkahallinnon ajankohtaiset teemat. Asiantuntijapuheenvuoroissa käsitellään niin nyky- kuin tulevaisuuden teknologiaa, matkapalvelujen jakelua, lainsäädäntöhankkeita – ylipäätään aiheita, joista on hyvä olla tietoinen voidakseen kohdata toimintaympäristössämme tapahtuvat muutokset luottavaisin mielin. Luentojen ja ryhmätyöskentelyn ohella tärkeä osa on myös vapaalla seurustelulla ja verkostoitumisella, joille on niinikään varattu hyvin aikaa.
Jos osallistut yhteen kansainväliseen ammattitapahtumaan 2018, pohjoismaisten liikematkayhdistysten yhdessä toteuttama NBTS tarjoaa oman jäsenkuntamme tarpeita varten räätälöidyn vaihtoehdon.
NBTS-rekisteröityminen on avattu. Toimi nopeasti, edullisempi Early Bird -hinta on voimassa vain 11.2. saakka.
Nordic Business Travel Summit -tapahtumasivulle

FBTA Hot Topic -seminaari
2018-01-18 08:00 - 11:00 | Helsingin Messukeskus, Messuaukio 1, Helsinki
Liikematkayhdistyksen toimintavuosi 2018 käynnistyy jälleen FBTA Hot Topic –aamiaisseminaarin myötä. Seminaari järjestetään Matkamessujen ammattipäivän aamuna torstaina 18.1.2018.
Matkustusturvallisuusteemainen seminaari on nimeltään ”Globaalin matkustamisen turvallisuus, haasteita ja mahdollisuuksia”. Puheenvuorossa tarkastellaan matkustamisen turvallisuuteen liittyviä haasteita, sekä keinoja matkustamisen mahdollistamiseen että riskien hallintaan. Asiantuntijapuhujana toimii Ulkoministeriön turvallisuusneuvonantaja Jere Peltonen. Puheenvuoro on suomenkielinen.
Seminaariosallistumisesta on hyötyä sekä organisaationne matka-asioista että turvallisuudesta ja riskienhallinnasta vastaaville. Muistathan jakaa kutsun eteenpäin!
Hot Topic –seminaarin hinta FBTA-jäsenyrityksille on 89 €/hlö ja ei-jäsenille 109 €/hlö. Hintaan sisältyy runsas aamiaisbuffet, jonka voimin jaksaa pitkälle messupäivään.
Ohjelma
Ilmoittautuminen
Ilmoittautumiset to 11.1. mennessä. Osallistujan nimen voi tämän jälkeen vaihtaa kuluitta, mutta 12.1. jälkeen tapahtuvista peruutuksista sekä no-showsta veloitamme aina koko osallistumismaksun.
HUOM: Hot Topic -osallistuminen edellyttää erillistä rekisteröitymistä messukävijäksi. Yhdistyksen jäsenet voivat tarvittaessa pyytää rekisteröitymiskoodin FBTA-toimistolta.

GBTA-kongressi, Frankfurt
2017-11-28 - 2017-11-30
Ilmoittautuminen GBTA-kongressiin Frankfurtissa 28. – 30.11. on alkanut. Edullisin Early Bird -hinta on voimassa sekä ostaja- että patnerijäsenille 20.6. saakka. Lue lisää täältä ja ilmoittaudu mukaan Euroopan suurimpaan liikematkustukseen keskittyvään tapahtumaan!

FBTA-syyskokous 23.11.2017
2017-11-23 10:00 - 16:15 | Holiday Inn Helsinki City Centre, Elielinaukio 5, Helsinki, 00100, Suomi
Sääntömääräinen syyskokous vahvistaa seuraavan toimintakauden toimintasuunnitelman ja budjetin ja valitsee yhdistykselle puheenjohtajan sekä hallituksen jäsenet erovuorossa olevien tilalle.
Kokoustapahtuman ammattiohjelman Muutos – kehittyvän matkahallinnon edellytys on tuottanut TPS-toimikunta.
Ohjelma
Sääntömääräisen syyskokouksen asialista
Partnerijäsenkokouksen asialista
Toimintasuunnitelma 2018
Budjetti 2018
Ilmoittautuminen
Syyskokoustapahtuma tarjoiluineen on maksuton yhdelle jäsenyrityksen tai -yhteisön edustajalle. Lisäedustaja 69 €/hlö.
Ilmoittautuminen syyskokoustapahtumaan ke 15.11. mennessä. Edustajan nimen voi muuttaa kuluitta, mutta peruutuksista 15.11. jälkeen sekä no-showsta veloitetaan 69 €.

GBTA-webinaari: Matkahallinto ja EU:n uudistuva tietosuoja-asetus
2017-10-10 16:00 - 17:00
Tiistaina 10.10. FBTA-jäsenille on tarjolla tietoa EU:n uudistuvan tietosuoja-asetuksen vaikutuksesta yrityksen matkahallintoon. Englanninkielisen, tunnin mittaisen verkkokoulutuksen asiantuntijoina toimivat mm. Telian global travel manager Eija Kurttila ja American Express GBT:n chief privacy officer Kasey Chapelle. Webinaari on maksuton GBTA-rekisteröityneille FBTA-jäsenille. Ei-jäsenille hinta on 89 €.
Voit tutustua ohjelmaan ja ilmoittautua täällä.

KUTSU ostajajäsenille: Amadeus Corporate Travel Network Nordic
2017-10-05 10:30 - 2017-10-06 14:00 | Clarion Helsinki Airport, Karhumäentie 5, Vantaa, 01530, Suomi
Amadeus and the Nordic Business Travel Associations invite Buyer Members to participate in the Nordic Corporate Travel Network in Helsinki.
At this year’s CTN, we will explore how to stay relevant in today’s rapidly changing environment. Join us for an event filled with inspiration, lessons learned from other companies, the latest Amadeus technology and enjoyable get-togethers!
Invitation Letter

Registration link
Ulla Persson Janne Aarniovuori Sari Viljamaa
Sales Director Sales Director Managing Director
Amadeus SCA Amadeus FI FBTA

SMAL kouluttaa: EU:n uusi tietosuoja-asetus
2017-09-26 08:30 - 12:00 | Ostrobotnia, Museokatu 10, Helsinki, Suomi
Euroopan unionin uutta tietosuoja-asetusta aletaan soveltaa täysimääräisenä toukokuussa 2018. FBTA:n jäsenillä on mahdollisuus osallistua Suomen matkatoimistoalan liiton koulutukseen, jossa avataan selkein esimerkein, mitä tietosuoja-asetus tarkoittaa liiketoiminnan kannalta ja minkälaisia toimia asetus edellyttää organisaatiolta.
Lue lisää täältä.
Ilmoittautuminen pe 22.9. mennessä. HUOM: ei kulutonta peruutusta 18.9. jälkeen; osallistujan nimen voi muuttaa veloituksetta.
Lisätietoja antaa Jenni Kemppainen (jenni.kemppainen@smal.fi)

THE Netherlands Business Travel Conference 2017
2017-09-21
FBTA:n Hollannin-sisaryhdistys NATM järjestää 21.9. matkahallinnon ammattilaisten kokoontumisen Amsterdamissa. Nimellä ”RE” varustetun tapahtuman teemat ovat ajankohtaisia ja kattavat liikematkustuksen eri osa-alueita palveluista teknologiaan, jakelusta startuppeihin ja uusiin innovaatioihin.
Ostajajäsenillemme tapahtuma on maksuton, partnerijäsenet tervetulleita pientä osallistumismaksua vastaan. Matka- ja majoituskustannuksista kaikki vastaavat itse.
Welcome to ’RE’, the business travel conference created in the Netherlands to re-think international business travel. This annual event looks closely at the necessary components of the business travel eco-system and considers the advantages of legacy and new-entrant approaches to craft a path forward for our industry.
Ohjelma ja rekisteröitymislinkki täällä.

Invitation: Spotlight on Distribution and NDC
2017-09-19 08:30 - 12:00 | House of Travel and Transportation HOTT, Tietotie 9, Vantaa, Suomi
(Scroll down for English)
Matkalasku- ja matkahallinnon järjestelmärintamalla tapahtuu tällä hetkellä paljon, ja jakeluun & varaamiseen liittyvät kysymykset ovat parhaillaan monen ostajajäsenyrityksen pohdittavana. FBTA:n liikennetoimikunta tuottaa yhdessä Finnairin kanssa toivotun NDC-aiheisen aamupäiväseminaarin tiistaina 19.9. Tilaisuudessa käydään läpi New Distribution Capability -hankkeen tämänhetkistä tilannetta matkahallinnon arvoketjun eri osapuolten näkökulmasta; edustettuna ovat lentoyhtiön ohella sekä GDS-, TMC- että ostajapuoli. Kokonaan englanninkielisen tilaisuuden moderaattorina toimii IATAn NDC-kumppanin Festive Roadin Aurélie Krau.
Ohjelma
Ilmoittautuminen
Seminaarin hinta on jäsenille 69 €/hlö. Ei-jäsenten hinta on 99 €. Paikkoja on rajoitetusti, toimi pian ja ilmoittaudu mukaan viimeistään ke 6.9.!

OBT, GDS, TMC, NDC… OMG?!
Change is in the air, and at the moment there is a lot happening with business travel distribution. FBTA together with Finnair offer a breakfast seminar Spotlight on Distribution on September 19th.
We’ll be taking a look at IATA’s New Distribution Capability from different angles, offering views from an airline, a TMC, a GDS as well as a Corporate Buyer perspective.
The seminar will be run in English and is moderated by Aurélie Krau of Festive Road, IATA’s mentor for NDC.
Program
Registration
The participation fee is EUR 69 per person for members of Nordic Business Travel Associations. Non-members’ fee is EUR 99.
There is a limited number of places available – secure your seat and sign up soon, and latest on Sep 6th.

Raportointi ja mittariston kehittäminen -aamupäiväseminaari
2017-06-13 08:30 - 12:30 | Klaus K Rake-Sali, Bulevardi 2 - 4, Helsinki, Suomi
”If you can’t measure it, you can’t manage it” on lause, jonka kuulee usein toistettavan kun puhutaan jonkun asian tai toiminnon tehokkuudesta. Olipa väite totta tai ei, matkahallinnon suurimpia haasteita on tuottaa oikeaa tietoa matkustuksesta eri tiedontarvitsijoille. Yritysjohdon tarpeet eroavat HR:n tarpeista, talouden tarpeet yritysturvallisuudesta vastaavien tarpeista. Miten vastata eri tarpeisiin? Mitä ainakin pitäisi seurata? Mistä data eri mittareita varten?
Toivotun Raportointi ja mittariston kehittäminen -seminaarin hinta on FBTA-jäsenyritysten edustajille 69 €/hlö ja ei-jäsenille 99 €/hlö. Hinta sisältää hyvän aamiaisen.
Klaus K:n Rake-Saliin on suora kulku osoitteesta Erottajankatu 4C (taso 5), ja tilaan pääsee myös hotellin kautta.
Ohjelma
Ilmoittautumiset ma 29.5. mennessä. Osallistujan nimen voi tämän jälkeen vaihtaa kuluitta, mutta 29.5. jälkeen tapahtuvista peruutuksista sekä no-showsta joudumme veloittamaan koko osallistumismaksun.

GBTA-webinaari: Travel Risk Management
2017-06-07 16:00 - 17:00
GBTA Europen Risk Committeen tuottamassa englanninkielisessä webinaarissa perehdytään matkustuksen riskinhallintaan. Webinaari on maksuton GBTA-jäsenille. Ei-jäsenille hinta on 89 €.
This webinar will explain why Travel Risk Management is not just a ”nice to have” but an essential part of any organisation’s Health, Safety and Security Programmes. It will outline the civil and criminal liabilities which may follow from a failure to meet the organisation’s Duty of Care responsibilities to its staff. And it will introduce the Risk Committee’s ”Five Pillars” – the essential building blocks of a Travel Risk Management programme.

At the end of the session, participants should be able to

Understand and communicate the need for a Travel Risk Management Programme
Understand the extent of an organisation’s Duty of Care to its travelling employees
Understand the basic elements of a TRM programme and where to find more information

Ilmoittaudu mukaan täällä.
